მინის ფიალა
source date: IV-V AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] თინათინ ყაუხჩიშვილი, საქართველოს ბერძნული წარწერების კორპუსი, 269

[...] თინათინ ყაუხჩიშვილი, ბერძნული წარწერები საქართველოში, 266-267

[...] ნ. უგრეხელიძე, სამთავროში აღმოჩენილი მინის ჭურჭელი ფრაშევანგის გამოსახულებით

[...] В. В. Латышев, Сборник греческих надписей христианских времен из Южной России, 119-120

πίε ζήσῃς

დალიე, იცოცხლე

წარწერა მიუთითებს იმაზე, რომ ჭურჭელი სასმისია, ამგვარი სასმისები მსგავსი წარწერით ევქარისტიული დანიშნულებისა იყო ქრისტიანულ ხანაში.

ასოთა მოხაზულობის მიხედვით წარწერა გვიან რომაული, ადრე ბიზანტიური ხანით უნდა დათარიღდეს, განსაკ. გამოირჩევა ასო ζ თავისი არქაული იერით. ხელნაწერებში ასეთი ζ დადასტურებულია ჩვენ წელთააღრიცხვამდელ საუკუნეებში (შდრ. V. Gardthausen, Griechische Paleographie, II. 1913. Taf. I), რაც შეეხება მინას და სხვა მაგარ საწერ მასალას, ისინი მეტ კონსერვატიულობას იჩენენ და გაცილებით უფრო გვიან შევხვდებით ასოთა ადრინდელ მოხაზულობებს. ვ. ლატიშევი კერჩის ერთ მინის ჭურჭელს, რომელსაც დიდი მსგავსება აქვს ამ მასალასთან (არა სიუჟეტის მიხედვით), IV ს-ით ათარიღებს. მის მიერ დამოწმებულ ნივთზე არის წარწერა, რომელიც ისეთივეა, როგორც სამთავროდან მოტანილი მინის ჭურჭლისა, აქ უკეთ იკითხება πιε ζησης (ე.ი. πίε ζήσῃς). სამთავროს წარწერა დაახლ. ამავე დროისა უნდა იყოს, რა დროისაც კერჩის ჭურჭელია.